**Log-in Georgia პროექტი**

**ციფრული მხარდაჭერის პროგრამა**

**საჩხერის მუნიციპალიტეტში ციფრული ელჩის საკვალიფიკაციო მოთხოვნები**

**პროექტის სახელი:** Log-in Georgia

**დავალების სახელწოდება:** ციფრული ელჩი საჩხერის მუნიციპალიტეტში

**პროექტის განმახორციელებელი ერთეული:** ა(ა)იპ „ოუფენ ნეტი“

**დამკვეთი:** საქართველოს კომუნიკაციების ეროვნული კომისია (ComCom)

**ხელშეკრულების ხანგრძლივობა:** 6 თვიანი სრული სამუშაო განაკვეთი, რომელიც შეიძლება გაგრძელდეს პროექტის საჭიროებების გათვალისწინებით

**პროექტის ხანგრძლივობა:** 2020-2025 წწ

**პროექტის აღწერა**

პროექტი Log-in Georgia საქართველოს მთავრობისა და მსოფლიო ბანკის თანადაფინანსებით ხორციელდება. პროექტის მიზანია საქართველოს სოფლის მოსახლეობის, საწარმოებისა და საჯარო დაწესებულებების მაღალი ხარისხის ფართოზოლოვან ინტერნეტთან დაკავშირება და ციფრული სერვისების გამოყენების ხელშეწყობა.

პროექტი მოიცავს ორ ძირითად კომპონენტს:

**I კომპონენტი: ფართოზოლოვან ინტერნეტზე წვდომის გაზრდა** – ეს კომპონენტი ხელს უწყობს ფართოზოლოვან ინტერნეტზე წვდომის გაზრდას სოფლის ტიპის დასახლებებში საქართველოს მასშტაბით და ციფრული განვითარებისთვის ხელსაყრელი გარემო პირობების გაუმჯობესებას.

**II კომპონენტი: ფართოზოლოვანი ქსელის ციფრული სერვისებით სარგებლობის ხელშეწყობა** – ეს კომპონენტი ხელს უწყობს საქართველოს ციფრული ეკონომიკის განვითარებისთვის ხელსაყრელი გარემოს შექმნას და პროექტის სამიზნე დასახლებებში გაუმჯობესებული ინტერნეტისა და ციფრული სერვისების გამოყენების ხელშეწყობას.

პროექტს ახორციელებს და ადმინისტრირებას უწევს არასამეწარმეო, არაკომერციული იურიდიული პირი - ოუფენ ნეტი, ეკონომიკისა და მდგრადი განვითარების სამინისტროს ზედამხედველობითა და კომუნიკაციების კომისიის მონაწილეობით. პროექტის მეორე კომპონენტის აქტივობებს ახორციელებს კომუნიკაციების კომისიის მედიაწიგნიერების განვითარების დეპარტამენტი.

**დავალების აღწერა**

Log-in Georgia პროექტის ფარგლებში მსოფლიო ბანკი მხარს უჭერს „საქართველოს ფართოზოლოვანი ქსელების განვითარების 2020-2025 წლების ეროვნული სტრატეგიისˮ განხორციელებას, რომელიც საქართველოს მთავრობის მიერ 2020 წლის იანვარში დამტკიცდა. პროექტი ხელს უწყობს 1000-მდე სოფლის (მაღალმთიანი დასახლებების ჩათვლით) დაკავშირებას მაღალსიჩქარიანი ინტერნეტ მომსახურებით.

სოფლად დასახლებულ პუნქტებში მაღალსიჩქარიან ინტერნეტთან წვდომის გაუმჯობესებასთან ერთად, ციფრული სერვისების გამოყენებისა და ციფრული ინკლუზიის ხელშეწყობის მიზნით, ხორციელდება **ციფრული მხარდაჭერის პროგრამა** (შემდგომში პროგრამა). პროგრამა ხელს უწყობს ინტერნეტის მიზნობრივ და უსაფრთხო გამოყენებასა და ციფრული წიგნიერების განვითარებას პროექტის სამიზნე დასახლებებში.

ციფრული მხარდაჭერის პროგრამა ითვალისწინებს: (1) სამიზნე მოსახლეობის ციფრული საჭიროებების შეფასების კვლევას; (2) სახელმწიფო და კერძო ორგანიზაციებთან თანამშრომლობას, რათა მოსახლეობაში გაიზარდოს ცნობადობა ამ შესაძლებლობების შესახებ და ინტერნეტის სარგებლობის მოთხოვნა ; (3) მოსახლეობისთვის ტრენინგებისა და ცნობიერების ასამაღლებელი ღონისძიებების ჩატარებას სამიზნე დასახლებებში.

ზემოხსენებული ღონისძიებების განხორციელებას ხელს უწყობს ციფრული ელჩების გუნდი. ციფრული ელჩი პროექტის სამიზნე არეალის ადგილობრივი წარმოდგენილია. ციფრული ელჩი უზრუნველყოფს მოსახლეობის და დაინტერესებული მხარეების ჩართულობას ადგილობრივ დონეზე და განსაზღვრავს დასახლებების სპეციფიკურ საჭიროებებს. გარდა ამისა, ციფრული ელჩი გამოავლენს ინტერნეტის მიზნობრივად გამოყენების წარმატებულ მაგალითებს, რათა ხელი შეუწყოს პროგრამის პოპულარიზაციას.

პროგრამა ასევე ითვალისწინებს ინტერნეტისა და ციფრული სერვისების გამოყენების გაზრდას ქალებში, ისეთ შინამეურნეობებში, რომელთა სათავეში ქალები იმყოფებიან, ეროვნულ უმცირესობებსა და სპეციალური საჭიროებების მქონე პირებში.

ციფრული ელჩები ხელს შეუწყობენ ქალთა მონაწილეობას ადგილობრივ დონეზე, უზრუნველყოფენ თემების მობილიზაციას, რათა გაიზარდოს ქალთა მხარდაჭერა ტექნოლოგიისა და ციფრული სერვისების გამოყენებისთვის. მონაწილეობისა და მაქსიმალური ჩართულობის უზრუნველსაყოფად, აღნიშნული აქტივობები განხორციელდება ადგილობრივად. განსაკუთრებული ძალისხმება არის მიმართული მეწარმე ქალების მონაწილეობაზე.

**მიზანი**

დავალების მიზანია პროგრამის ფარგლებში განსახორციელებელი აქტივობების დაგეგმვა და მართვა საჩხერის მუნიციპალიტეტის 20 სამიზნე სოფელსა და დასახლებულ პუნქტში: არგვეთი, ბახიოთი,  ჭალა,  ჭალოვანი, ჩიხა, დარყა, ღონა, იტავაზა, ჯალაურთა, ჯრია, კორბოული, ქვედა ორღული, ქვემო ხევი, მოხვა, ნიგვზარა, პერევი,  სარეკი, ბაჯითი, შომახეთი, ცხამი.

**ციფრული ელჩის ძირითადი მოვალეობები**

* ციფრული მხარდაჭერის პროგრამის ცნობიერების ამაღლების მიზნით საინფორმაციო კამპანიის სამოქმედო გეგმის შემუშავება, ციფრული პროგრამის კოორდინატორის ჩართულობით, საჩხერის მუნიციპალიტეტში;
* საინფორმაციო შეხვედრების ჩატარება ადგილობრივ მოსახლეობასთან (14 წლის და უფროსი ასაკის), სასკოლო საზოგადოებასთან, უმცირესობების წარმომადგენლებთან, ადგილობრივ არასამთავრობო/საზოგადოებრივ ორგანიზაციებთან, ადგილობრივ მეწარმეებთან და სხვა დაინტერესებულ მხარეებთან სამიზნე დასახლებებში, ზემოთ აღნიშნული საინფორმაციო კამპანიის სამოქმედო გეგმის შესაბამისად;
* სოციალური მედიის გამოყენებითა და ვიზუალური კონტენტის შექმნით (ფოტოების გადაღება, გამოქვეყნება და სოციალურ მედიაში გაზიარება) ციფრული მხარდაჭერის პროგრამის პოპულარიზაციის ხელშეწყობა, პროგრამის კოორდინატორთან შეთანხმებით;
* სამიზნე სოფლებში, პროგრამის ბენეფიციართა წარმატების ისტორიების გამოვლენა;
* პროექტის სამიზნე არეალში, ციფრული სერვისებისგან დისტანცირების საშიშროების წინაშე მდგარი მოწყვლადი ჯგუფების გამოვლენა (პრიორიტეტი მიენიჭებათ ქალებს, რომლებიც შინამეურნეობას ეწევიან, ეროვნულ უმცირესობებს, შეზღუდული შესაძლებლობის მქონე პირებს), მათთან ინდივიდუალური ან ჯგუფური შეხვედრების გამართვა ეს ინგლისურ ვერსიაში არ არის და მათი საჭიროებების იდენტიფიცირება;
* ლოგისტიკური და ადმინისტრაციული მხარდაჭერა, რაც გულისხმობს როგორც ადგილობრივი მომსახურების მომწოდებლების იდენტიფიცირებას, ასევე ტრენინგის წარმატებით განხორცილებისთვის საჭირო მოსამზადებელი სამუშაოების უზრუნველყოფას და ტრენინგებზე დასწრებას;
* ტრენინგების მონაწილეთა მონაცემთა ბაზის წარმოება და მუდმივი განახლება;
* პროგრამის საინფორმაციო კამპანიის ჩატარების პროცესში დახმარების გაწევა;
* პროგრამის ეფექტიანობის შეფასებისა და ტრენინგებთან დაკავშირებით ბენეფიციარების სურვილებისა და ინიციატივების განსაზღვრის მიზნით, მონაწილეთა რეგულარული გამოკითხვის ჩატარება (უკუკავშირის მიღება), შედეგების შეჯამება და ციფრული მხარდაჭერის პროგრამის კოორდინატორისთვის ანგარიშის წარდგენა;
* ციფრული ელჩის მიერ განხორციელებული საქმიანობის ყოველთვიური ანგარიშის მომზადება და პროგრამის კოორდინატორისთვის წარდგენა;
* პროექტის სამიზნე არეალში პროგრამის აქტივობების ფარგლებში მთავარი საკონტაქტო პირის ფუნქციის შესრულება;
* პროგრამის კოორდინატორის მითითებით ციფრულ მხარდაჭერის პროგრამასთან დაკავშირებული სხვა მოვალეობების შესრულება.

**ანგარიშგება**

ციფრული ელჩი პროგრამის ყველა აქტივობის განხორციელებაზე ანგარიშვალდებულია ციფრული მხარდაჭერის პროგრამის კოორდინატორისა და კომუნიკაციების კომისიის მედიაწიგნიერების განვითარების დეპარტამენტის წინაშე.

ვადიანი ხელშეკრულება გაფორმდება ა(ა)იპ ოუფენ ნეტთან. ციფრული ელჩის მიერ მომზადებული ყოველთვიური საქმიანობის ანგარიშის საფუძველზე, კომუნიკაციების კომისია ყოველი თვის ბოლოს მიაწოდებს ოუფენ ნეტს დასტურს შესრულებული სამუშაოს შესახებ, რის საფუძველზეც, ოუფენ ნეტი უზრუნველყოფს ანაზღაურებას.

ყოველთვიური ანგარიშები უნდა მოიცავდეს ციფრული მხარდაჭერის პროგრამის ფარგლებში განხორციელებული აქტივობების, მონიტორინგის შედეგებისა და პროგრამის განხორციელების პოტენციური გამოწვევებისა ან რისკების შესახებ ინფორმაციას.

**საკვალიფიკაციო მოთხოვნები**

* ადგილობრივი კონტექსტის საფუძვლიანი ცოდნა დასაჩხერის მუნიციპალიტეტში, სოფლის, თემის გაძლიერების, საგანმანათლებლო ან სოციალური განვითარების პროექტებში კოორდინატორად მუშაობის სულ მცირე ორწლიანი გამოცდილება;
* საინფორმაციო კამპანიების /ცნობიერების ამაღლების ღონისძიებების დაგეგმვისა და განხორციელების გამოცდილება;
* ქართული ენის სრულყოფილად ფლობა (ვერბალური, წერითი და კითხვის უნარები)
* Microsoft Office ცოდნა, განსაკუთრებით Word და Excel პროგრამების

**სასურველი საკვალიფიკაციო მოთხოვნები**

* უმაღლესი განათლება (ბაკალავრის ხარისხი) სოციალურ მეცნიერებებში, საზოგადოებასთან ურთიერთობის, ჟურნალისტიკის ან შესაბამის დისციპლინაში;
* საგანმანათლებლო პროგრამების კოორდინაციის მართვის გამოცდილება;
* ტრენერად მუშაობის გამოცდილება;
* ინგლისური ენის ცოდნა.

**პიროვნული მახასიათებლები**

* გუნდში ეფექტურად მუშაობის უნარი
* პასუხისმგებლობა
* მოტივაცია
* კომუნიკაბელურობა

**სამუშაო პირობები**

* სამუშაო ადგილი - საჩხერის მუნიციპალიტეტი; ციფრულ ელჩს ევალება, ხშირი საველე ვიზიტების განხორციელება საჩხერის მუნიციპალიტეტის შემდეგ 20 სამიზნე სოფელსა და დასახლებულ პუნქტში: არგვეთი, ბახიოთი, ჭალა, ჭალოვანი, ჩიხა, დარყა, ღონა, იტავაზა, ჯალაურთა, ჯრია, კორბოული, ქვედა ორღული, ქვემო ხევი, მოხვა, ნიგვზარა, პერევი, სარეკი, ბაჯითი, შომახეთი, ცხამი.
* ციფრული ელჩის საქმიანობის ფარგლებში სამუშაოსთან დაკავშირებული ყველა ხარჯი, მათ შორის საველე ვიზიტები, უნდა ანაზღაურდეს ციფრული ელჩის მიერ.